b'\n_START_ARTICLE_\nAnagram\n_START_PARAGRAPH_\nAng anagram ay isang uri ng salita-laro at nagreresulta sa pag-iiba ng ayos ng mga titik sa isang salita o parirala upang makalikha ng bagong salita o parirala, gamit ang dating mga titik nang sabay-sabay; halimbawa, ang tambalan ay maaaring ibahin ang pagkakaayos upang maging lambatan. Ang sinumang lumilikha ng mga anagram ay itinuturing na "anagrammatist". Ang orihinal na salita o parirala ay kilala bilang paksa ng anagram._NEWLINE_Ang anumang salita o parirala na tamang-tamang nagbubunga ng mga titik sa ibang ayos ay isang anagram. Gayunman, ang layunin ng mga pormal o dalubhasang anagrammatist ay lumikha ng mga anagram na, sa mga paraan, nagkokomento o nagwawari sa paksa. Ang anagram na katulad nito ay maaaring maging kasingkahulugan o kasalungat ng paksa, parodya, pamumuna o papuri; halimbawa, Dalampasigan = Panda sa lamig\n_START_SECTION_\nMga Palagay\n_START_PARAGRAPH_\nAng paglikha ng mga anagram ay gumagamit ng isang alpabeto na kung saan ang mga simbolo ay iniibang-ayos. Sa isang perpektong anagram, ang bawat titik ay nagagamit, na mayroong kaparehong bilang ng paglitaw sa nagreresultang anagram na salita o parirala; anumang kinalalabasang lumiliit ay tinatawag na subliminal anagram.\n_START_SECTION_\nKasaysayan\n_START_PARAGRAPH_\nAng mga anagram ay maaaring matuntun sa panahon ni Moses, tulad ng "Themuru" o pagbabago, upang hanapin ang nakatago at mistikong kahulugan na nasa mga pangalan. Ang mga ito ay laganap sa Europa noong Gitnang Kapanahunan, halimbawa, kasama ang makata at kompositor na si Guillaume de Machaut. Sinasabing nagmumula ang mga ito kahit kay Lycophron, sa ikatlong siglo BCE; ngunit ang pinanghahawakan nito ay ang salaysay ukol kay Lycophron, na itinakda ni John Tzetzes noong ika-12 dantaon.\n_START_SECTION_\nImpluwensiya ng Latin\n_START_PARAGRAPH_\nBilang larong pampanitikan, noong ang Latin ay isang karaniwang katangian ng mga nakababasa at nakasusulat, tanyag ang mga Latin na anagram.\n_START_SECTION_\nMaagang modernong panahon\n_START_PARAGRAPH_\nPagdating sa ika-17 dantaon at anagram sa Ingles o ibang mga wika, mayroong malaking bahagi ng dokumentadong katibayan ng natutuhang interes. Ang abogado na si Thomas Egerton ay binigyan ng papuri sa pamamagitan ng anagram na gestat honorem.\n_START_SECTION_\nModernong panahon\n_START_PARAGRAPH_\nAng mga halimbawa ng anagram mula noong ikalabing siyam na siglo ay transposisyon ng "Horation Nelson" upang maging "Honor est a Nilo" (Latin: Honor is from the Nile); at ni "Florence Nightingale" na naging "Flit on, cheering angel".\n_START_SECTION_\nMga Paggamit\n_START_PARAGRAPH_\nBagaman, ang paggawa ng mga anagram, syanga, ay isang libangan muna, maaari itong gamitin sa iba\'t ibang paraan na maaaring mahalaga, o kahit hindi gaanong mahalaga o walang hugis.\n_START_SECTION_\nPagtatatag ng Pagkauna\n_START_PARAGRAPH_\nAng natural na mga pilosopo (mga astronomo at iba pa) noong ika-17 siglo ay nagbago ng kanilang mga tuklas at ginawa itong mga anagram sa Latin, upang tiyakin ang kanilang pagkauna. Sa ganitong paraan nila inilatag ang kanilang mga bagong tuklas, noon ang kanilang mga kinalalabasan ay nakahandang ilathala.\n_START_SECTION_\nMga Sagisag-panulat\n_START_PARAGRAPH_\nAng mga anagram ay konektado sa mga sagisag-panulat, sa katotohanang ang mga ito ay maglihim o magbunyag, o maging balatkayo na maaaring magpatunay ng kanilang pagkakakilanlan. Halimbawa, si Jim Morrison ay gumamit ng anagram ng kanyang pangalan sa awit na L.A. Woman sa The Doors, kung saan tinatawag niya ang sarili na "Mr. Mojo Risin".\n_START_SECTION_\nMga Laro at Palaisipan\n_START_PARAGRAPH_\nAng mga anagram sa kanilang mga sarili ay gawaing panlibang, ngunit sila rin ay bahagi ng marami pang ibang mga laro, palaisipan, at mga larong palabas.\n_START_SECTION_\nMga Kodigong Lihim\n_START_PARAGRAPH_\nAng multiple anagramming ay isang pamamaraan na ginagamit sa pagsagot sa ilang mga uri ng kriptogram.\n_START_SECTION_\nMga Paraan ng Pagbubuo\n_START_PARAGRAPH_\nMinsan, maaaring "makakita" ng mga anagram sa mga salita kahit wala ang tulong ng mga instrumento, bagama\'t kung mas marami ang mga titik na sangkot, ito ay nagiging mas mahirap.'